open-index/open-wikipedia-markdown huggingface dataset:
Pámagbáyu

Ing **pámagbáyu**, **impermanensia** u **transitoriedad** a awsan dang pilosophical a problema ning pamagbayu, metung yang konseptung pilosopikal a pisasabyan da reng miyayaliwang relihiyon ampong pilosopiya.

## Budismu

## King kawatásan
"Ing Maputing Liryo" (2005) ing títulu ning isa karing poema king amánung Kapampángan ning talasúlat a Filipínung i Renato Alzadón.

Lalam nang likupan ning Bale-Salamin
Karin ya ing metung a Modernung Jardin
Timpladu ya pali, danum, gabun, angin
Pili lang tanaman detang atyu karin.

Ing bining menibat pamu king marayu
King Modernung Jardin, karin ya tinubu;
Inyang dagul ne yan at maspak ne buku
Liryu yang Maputing sakdal king kalagu.

Mikatagun naman 'tin kapagmasusian
Ing Maputing Liryo mayagtal ya kanian;
Uling king leguan na ya ing karampatan
Maguing palamuting mikana king siduan.

O' karing gamat ning mayap a Florista
Linto yang balamu sikat a artista;
Nung  'tin yamang abe ketang pomang  ita
Kontra-bida la mu at dakal a extra.

Ing kapagmasusian mengari yang sine
King Maputing Liryo dakal lang menalbe;
Ninuman manakit king leguan nang tagle
Pupuryan deng anting Reyna na ning Arte.

Dapot kalabas na ning kapagmasusian
Ding taung menalbe mako nala naman.
Mapilan mung galo gamat ning orasan
Ing Maputing Liryo ala ne king siduan.

Insamang Sampagang meyagtal king tangke,
Agyang sablang lingap gisanan mung ibie,
Diligan me man king lua mung sasagese,
Malanat ya mu rin, mistula yang banke.

Ngening ala nayu king lugal nang siduan
Ing Maputing Liryo nuta ya  dulapan?
Oitang makatambun ketang basurahan
Inugse ra nyamung kalupa ning basan.

Aral:

O' Maputing Liryo , emu pakakatas
Malagu ka ngeni, nanu kata bukas?
Potang king ketasan  tagusgus kang kuldas
Ing manaya keka..., Kutkutan yang Paldas!!!

## Ding daleráyan
Kawatásang panganak

Ing **kawatásang panganak** ya ing kawatásang eskrítu pára karing ának, u kapad karing ának.

## Ding ehemplu
Ding sigienting ehemplu king amánung Kapampángan eskrítu la ning wátas a Filipínung i Renato Alzadón.
### "Atut"
Ing atut nanu ya... ? Nanu ya ing atut...?
Bague yang makislap..., mabanglu..., mabantut....!

Makislap la atut ding batwin king babo.....
Ya'ytang  mananabung anting bulalako.

Mabanglu ing atut da detang sampaga
Lele mo keng arung ...., bawan-bawan mo pa.

Dapot ining atut na ning kasiping ku
Nan' ku man balakan....., eke buri bau!

### "Ligaya"
Deni pung miminum apansinan kula
Ketang lalam bale karin la pupunta.

King metung a asias karin ya'y  kong Sewu
Ya ing ayimyan na matudtud a asu.

King kaung ning asu misdan ya Y koya
Bigsu nya mesagpang ing kayang LIGAYA.

Mengapaurung ya king tukuran eran
Ing karsisiliyu na, ena ne tinas man. 

### "Kakagli"

Y atsi kung Nora tiktak ya kasungguit
Kukulaman de pu....., lalapad ya buldit.

King kaganaka na ning kayang asawa
Ot paki-paten ne....., eya mipainawa.

Sabi nang tatang ku eya makukulam
Inia kakanian ya, mamita yang MASLAM.

Makanian mu pala ngakung makikulit
Painuman yeng aslam baneng e magbuisit.
Amenasádung amánu

Ing **amenasádung amánu** metung yang amánung ating riesgu ning ekstinsion.

## King kawatásan
### "Mánukluan"
Ining kawatasan nang Jason Paul Laxamana kayabe ya king koleksyun kawatasan nang *Ing Pamikit Ming Miyindu* a sinambut katlung galal king Gawad Komisyon 2007 Tagisan King Poesya.

Oyta i Ginang Nacionalista
Ngana king ulaga ning salita
“Ang ‘di ma-al ang sariling wika
Masa-ol pa sa malansang isda”
Ita kanu’ng amanu nang Pepe
Inya mag-Filipinu king bale
Sibuknan, oneng digpan-ning-alti!
E pa rin asalikut ing gege

Misan a aldo merakap kami
Rugu ning kasiping kung kaklasi
Kákanta keng ‘Atin Ku Pung Singsing’
’Nya balugbug mi tinakam pitik
Di Bokbok at Ketuy naman gulut
Pepamayaran dong limang pesus
’Tie e la kanu mig-Filipinu
Ing magdusa ing karelang gradu

“Painuman na,” ngaku king kakasi
“Mauo ku’t dila ku asne langi”
Kabirabira itang mestra mi
Ing patilya ku kayang penabit
Uling pane kung mángapampangan
“Sa labas ka ng silid-aralan!”
Ala ku kanung lugal king “bayan”
Metung ku mu yatang mánukluan
Kapilan na ku kaya paluban?

### "Basultung Tagengkap"
"Basultung Tagengkap" ing títulu ning isa karing poema ning talasúlat a Filipínung i Renato Alzadón tungkul king peligrosung estádu ning amánug Kapampángan.

Ladies and Gentlemen, mga kababayan,
I'm honored to be here sa inyong harapan;
As a Guest Speaker nang inyong Aguman
To save and propagate Wikang Kapampangan.

I would like to begin by saying sa inyo
I love Kapampangan, native tongue ko ito;
It's my ardent desire since my boyhood, you know
To see Kapampangan not just survived, but grow. 

Kanyan ne tikdo ing tau Kasulukan,
Saguli mu pu Sir, nganang tinambayan,
Kasanting na ata ning kekong sasabian,
Kapampangan ye ba ming aintindian!

What's Up

Shay! What's up Lolo, tila busy yata
Dine sa probinsya  panay ang paggawa;
We came here to see you and to invite you nga
To have a vacation with us in  Menila.

In Manila Lolo, there are so mush to see,
Casinos, Malls, Buildings; Parks that are so pretty;
If you prefer Lolo, you can go watch movie
or you can just stay home, relax, and watch TV.

Aray ku pu Inkong!!!!!!Kasikit yu pindut
ining balugbug ku bigsu nya meputut!
Aba! Ustu palang maplas ka balugbug
You talk Kapampangan no english-tagalug!

Save Kapampangan

Para mai-save ya ing amanung sisuan
Dapat langan kimut every Kapampangan,
And you, as a writer, ing dapat mung daptan
you must keep on writing ban atin pamasan.

Tell those who can declaim to do the declaiming
Tell those who can publish to do the publishing;
Tell those who carry tune to do all the singing
Tell the Politician to please, please do something. 

Koya, nganing wali, tutu ing sabi yu
Dapat itamu ngan maki tungkul tamu;
Nanu neman, koya, ing peka tungkul mu?
Wali ko, I just did, telling you what to do!

## Láwen mû rin
*Kapilinang metropolitánu
*Ortografíang pambangsâ

## Ding daleráyan

## Ding suglung palual
*Renato Alzadón Tells Youth to Text and Chat in Pampangan
Klasismu

Ing **klasismu** ya ing negatíbung panimanman at mismung diskriminasion kontra karing úrîng sosial a aliwâ king sarílî.

## King kawatásan
"Kulumparit" (2005) ya ing títulu ning metung karing poema king amánung Kapampángan ning talasúlat a Filipínung i Renato Alzadón tungkul king malamaríne (*Mimosa pudica*).

Ibat king anak ku, kakilala kune
Dikut-Kulumparit o Malamarine;
Pikakasaman yang dikut king marangle
Uling masuksuk ka kabud dilpakan me.

Inya makanian deng pamaligtad yamut
Ampon sisilaban kaibat ning papalut;
Talagang imbut da ding tau king Laut
Ing patdan de lahi ing Marok a Dikut.

Inyang dagul nakung munta Amerika
Ing Marok a Dikut ikit keng misan pa;
Dapot ene dikut.....! Ing lawe da kaya
Metung a tanaman.... malagung Sampaga!

Karin ya king siduan king Marmol nang Pasu
Ninu man manakit pupurian de lagu;
Pemalayawan deng "Malambut a Pusu"
Kasi, tagkilan me, magtikum yang duku.

Ining Kulumparit o Malamarine
Tin yang Guintung Aral king kekatamung bie;
Ining kasaman dang sukal a metunggue
Sampaga ya palang maulagang bague.

Eme pakalati yang taung kalulu
Agyang Kulumparit ya mu king lawe mu;
Pota nung akua yung mikit pasibayu
Sampaga ya pala......Marangal yang tau!
Marsu 7

Ing **[[Marsu 7]]** ya ing pang 66 a aldo ning banua keng Gregorian Calendariu. Atin pang 299 aldong (300 king laktong banua) makatagan king banua, kaibat na ning aldong aini.

## Mengapalyari

* 321 – I Romanu Emperador Constantine I pepasiag na ing *aldong [[Sol Invictus|Solis Invicti]]* (sun-day) iti ing aldo ning painawa king mabilug a Empira.
* 1277 – Ing Stephen Tempier, obispu ning Paris, susumpa nong matsura deng 219 philosophical ampong theological theses.
* 1799 – I Napoleon Bonaparte ikua ne ing Jaffa king Palestinia ampo ring kayang tropa sindu ra ing pamamate kareng maiggit a 2,000 Albania a makasukul.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day
* Today in History: March 7 

----
Marsu 6 - Marsu 8 - Pebreru 7 - Abril 7-- Tala da ngan deng aldo

Deng Aldo
Marsu 9

Ing **[[Marsu 9]]** ya ing pang 68 a aldo ning banua keng Gregorian Calendariu. Atin pang 297 aldong (298 king laktong banua) makatagan king banua, kaibat na ning aldong aini.

## Mengapalyari
*141 BC &ndash; I Liu Che, kaibat ning kayang pangamate, kebaluan bilang Emperdor Wu ning Han, kinua ne ing tronu ning Han Dynasty ning Tsina.
*1230 &ndash; Ing Bulgarian tsar Ivan Asen II simbut ne i Theodore ning Epirus king Labanan ning Klokotnitsa.
*1276 &ndash; Ing Augsburg meging yang Imperial Free City.
*1500 &ndash; Ing fleet ning Pedro Alvares Cabral meko ya Lisbon para keng Indies. Ing fleet adiscubri ne  ing Brazil nung nu atiu sepu a binie ra keng Portugal keng Treaty ning Tordesillas.
*1566 &ndash; I David Rizzio, privadung kalihim kang Mary, Reina ning Scots, pete re king Palaciu ning Holyroodhouse, Edinburgh, Scotland.
*1765 &ndash; Kaibat ning campania ning talasulat a Voltaire, deng ukum king  Paris kaibat ningpangamate nang Jean Calas pepayalang bisa ra ing pangamate ning kayang anak. I Calas pepasakitan de ampong binite re iniang 1762 keng paratang, agiang ing kayang anak iya mismu ing migpakamate.
*1796 &ndash; I Napoléon Bonaparte pepakasalan ne ing kayang mumunang asawa i Joséphine de Beauharnais.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day
* Today in History: March 8 

----
Marsu 8 - Marsu 9 - Pebreru 8 - Abril 8-- Tala da ngan deng aldo

Deng Aldo
Marsu 11

Ing **[[Marsu 11]]** ya ing pang 70 a aldo ning banua keng Gregorian Calendariu. Atin pang 295 aldong (296 king laktong banua) makatagan king banua, kaibat na ning aldong aini.

## Mengapalyari
*1387 &ndash; Labanan ning Castagnaro (Battle of Castagnaro): English condottiero I Sir John Hawkwood iya ing manimunu kareng Padova keng panyambut keng pangkat a linabn kang Verona.
*1641 &ndash; Labanan ning Mbororé (Battle of Mbororé): Guaranís kareng Jesuit Reductions lebanan dala deng Bandeirantes, ampong Portuguese explorer kaibat ning pamikawani da reng Kaarian ning Espania ampong Portugal. 
*1649 &ndash; Deng Frondeurs ampo deng French mipagpirma lang Kapayapan ning Ruei (Peace of Rueil).
*1702 &ndash; *Ing [[The Daily Courant]]*, ing mumunang diariung pangaldoldo ning England  melimbag ya keng primerung panaun.
*1708 &ndash; I Queen Anne ene binie ing Royal Assent kareng Scottish Militia Bill, ing tauling panaun a ing  British monarch ene tenguanan ing legislation.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day
* Today in History: March 11 

----
Marsu 10 - Marsu 12 - Pebreru 11 - Abril 11-- Tala da ngan deng aldo

Deng Aldo
Marsu 10

Ing **[[Marsu 10]]** ya ing pang 69 a aldo ning banua keng Gregorian Calendariu. Atin pang 296 aldong (297 king laktong banua) makatagan king banua, kaibat na ning aldong aini.

## Mengapalyari
*241 BC &ndash; Mumunang Guerang Punic: Labana keng Pulu ning Aegates (Battle of the Aegates Islands) &ndash; Deng Romanu pepalbug  de ing  Carthaginian fleet at iti ing meging kapupusan ning Mumunang Guerang Punic. 
*1606 &ndash; Deng Susenyos simbut do reng piabeng kawal da reng Yaqob ampong Abuna Petros II king Labanan ning Gol king  Gojjam, nung nu iti megawa yang Emperador ning Ethiopia.
*1735 &ndash; Ing kasunduan da di Nadir Shah ampo ing Russia mepirma ya malapit  Ganja ampo reng tropa da reng Russian leko dala king Baku.
*1762 &ndash; Ing French Huguenot Jean Calas, nung nu mali yang miparsalanan a pete ne ing kayang anak, mete ya kaibat deng pepasakitan matindi deng mikiupaya; kaibat i  Voltaire mirinan yang gana para mangampania para keng pangalako ning higpit keng kasalpantayanan ampong reforma panglegal.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day 
* Today in History: March 10 

----
Marsu 9 - Marsu 11 - Pebreru 10 - Abril 10-- Tala da ngan deng aldo

Deng Aldo
Marsu 12

Ing **[[Marsu 12]]** ya ing pang 71 a aldo ning banua keng Gregorian Calendariu. Atin pang 294 aldong (295 king laktong banua) makatagan king banua, kaibat na ning aldong aini.

## Mengapalyari
* 538 – Witiges, Ari da reng Ostrogoths tiknang na ing pamanialake keng Roma at minurung ya king Ravenna, likuan ne ing lakanbalen kareng gamat na ning migtagumpeng Romanung general, Belisarius.
* 1622 – I Ignatius of Loyola ampo i Francis Xavier, talatatag da reng Jesuita, mecanonized la bilang santu na ning Iglesia Catholica.
* 1664 – Ing New Jersey meging yang colonia ne ning Inglaterra.
* 1689 – Ing Guerang Williamite king Ireland megunpisa ya.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day
* Today in History: March 12 

----
Marsu 11 - Marsu 123 - Pebreru 12 - Abril 12-- Tala da ngan deng aldo

Deng Aldo
Marsu 13

Ing **[[Marsu 13]]** ya ing pang 72 a aldo ning banua keng Gregorian Calendariu. Atin pang 293 aldong (294 king laktong banua) makatagan king banua, kaibat na ning aldong aini.

## Mengapalyari

* 624 &ndash; Labanan ning Badr: metung a maulagang labanan pilatan da reng ukbu nang Muhammad's &ndash; deng bayung talatuki na ning Islam ampo reng Quraish ning Mecca. Deng Muslim meniambut la keng labanan a iti, bantug keng umpisa ning pamniulung ning Islam, nung nu merapat king labuad Hejaz ning albugang dake ning Arabia. 
*1138 &ndash; Cardinal Gregorio Conti meyalal yang Victor IV, elilan ne i Anacletus II.
*1591 &ndash; Labanan ning Tondibi: King Mali, deng ukbung Moroccan na ning Saadi Dynasty a penimunan nang Judar Pasha simbut ne ing Songhai Empire, agiang mas dakal la reng kalaban lima balang metung.
*1639 &ndash; Ing Harvard College miplagiu ya keng paring John Harvard.
*1781 &ndash; William Herschel a tuklasan ne ing Uranus.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day 
* Today in History: March 14 

----
Marsu 12 - Marsu 14 - Pebreru 14 - Abril 14-- Tala da ngan deng aldo

Deng Aldo
Marsu 14

Ing **[[Marsu 14]]** ya ing pang 73 a aldo ning banua keng Gregorian Calendariu. Atin pang 292 aldong (293 king laktong banua) makatagan king banua, kaibat na ning aldong aini.

## Mengapalyari

*44 BC &ndash; I Casca, Cicero ampo i  Cassius  minatul la, na bayu itang bengi ning na Paslangan ya i Julius Caesar, at i Mark Antony dapat yang manatiling mabie.
* 313 &ndash; Emperador Jin Huidi pepate neng Liu Cong, manungkulan keng  Xiongnu state (Han Zhao).
*1381  &ndash; Chioggia apikarian dang mika alliansa lang Zadar ampong Trogir laban Venice, nung nu meyalili ya iti iniang 1412 king Šibenik.
*1489 &ndash; Ing Reyna ning Cyprus, Catherine Cornaro, pemisali ne ing kayang kaarian keng Venice.
*1590 &ndash; Labanan ning Ivry: Henry ning Navarre ampo reng Huguenot simbut do reng ukbu da reng Catholic League lalam nang Duc de Mayenne iniang French Wars of Religion.
*1647 &ndash; Thirty Years' War: Bavaria, Cologne, France ampo ingSweden migpirma lang Truce of Ulm.
*1757 &ndash; I Admiral Sir John Byng pete re kapamilatan ning firing squad makaske babo ning  pauli ning ene tikian ing Articles of War.
*1780 &ndash; American Revolutionary War: Spanish ukbu asakup de ing Fort Charlotte king Mobile, Alabama, ing tauling British makapaunang karinan da a maliaring neng balanan ing New Orleans king Spanish Louisiana.
*1782 &ndash; Labanan ning Wuchale: Emperador Tekle Giyorgis pepatahimikan no reng lupung a Oromo malapit Wuchale.
*1794 &ndash; I Eli Whitney mirinan yang patent para keng cotton gin.

## Ding Kebaitan
* 1879: Albert Einstein, physicist

## Ding Kematyan

## Kapagmasusian

## Suglung Palwal
* BBC: On This Day 
* Today in History: March 14 

----
Marsu 13 - Marsu 15 - Pebreru 14 - Abril 14-- Tala da ngan deng aldo

Deng Aldo
Marsu 8

Ing **[[Marsu 8]]** ya ing pang 67 a aldo ning banua keng Gregorian Calendariu. Atin pang 298 aldong (299 king laktong banua) makatagan king banua, kaibat na ning aldong aini.

## Mengapalyari

* 1126 – I Alfonso VII mipasiag yang ari ning Castile ampong León, kaibat ning pangamate ning kayang Ima i Urraca.
* 1655 – I John Casor meging yang mumunang legal-a mekilalang ipus king  Britain's North American colonies.
* 1702 – Anne Stuart, kapatad a babai nang Mary II, meging yang Reyna ning Inglaterra, Scotland, ampong Ireland.
* 1722 – Ing Safavid Empira ning Iran mesambut ya kareng kawal ibat Afghanistan king Labanan ning Gulnabad, sibung ne ing Iran keng kaguluan. 
* 1775 – Ing kang Thomas Paine "African Slavery in America," ing mumunang articulu kareng American colonies mamaus para keng pangatimawa da reng ipus ampong panglako ning pangipus, melimbag ya.
* 1777 – Ding Regimenti ibat Ansbach ampong Bayreuth, pepadala dala para sopan de ing Great Britain keng American Revolutionary War, mikamutiny king balen ning Ochsenfurt.
* 1782 – Gnadenhütten massacre: Siam-a-pulu't anam a  Katutubung Americanu king Gnadenhutten, Ohio, a apatuki dala bilang Christianu apate dala deng  Pennsylvania militiamen para ablas kareng pamanialake  da reng aliwang Indians.
* 1817 – Ing New York Stock Exchange mitatag ya.
* 1844 – Ing Aring Oscar I migpaitas ya keng tronu ning Sweden ampong Norway.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day
* Today in History: March 8 

----
Marsu 7 - Marsu 9 - Pebreru 8 - Abril 8-- Tala da ngan deng aldo

Deng Aldo
Crissotan

**Crissotan** - Meyakwa ya ing taguri king lagyung ginamit nang Juan Crisóstomo Soto, "Crissot" king kayang pamanyulat king Literatura. Pauli ning kayang katenakan at katapatan menampang marakal a gawa king Malagung Panyulat Kapampangan, peparangalan neng Don Amado M. Yuzon. Pelagyu ne kaya ing marangle ning pamilaban kaisipan pamamoesiang Kapampangan, inaus neng "Crissotan" ing maulagang dane ning literaturang mesambitla.
Ing Ásu at ing Ubíngan

**"Ing Ásu at ing Ubíngan"** (2005) ya ing títulu ning metung karing poema na ning talasúlat a Filipínung i Renato Alzadón.

## Kompletung tekstu
Aldo kung beitan kanita, anak ku pamung malati
Atin yang binie Y Tatang, makasaku neng inuli,
Inyang busni ke ing saku kwa yang atmu na kaputi
King uli na ning kule na inya inaus keng "PUTI".

At kabang daragul naku Y Puti man daragul ya
Yang parati kung kayabe neng maglakad ku king mula
Tuki-tuki ya kanaku neng maniradol kung mangga
Ampon neng pasulapo kung burarul karin king lawta.

Misan, ugtung aldo tapat, memaltang ke king asikan
Tinuntun ke king pilapil a ausan dang  " Pilatan"
Karin na kami inabat nitang taksil a ubingan
Makatas ya ing buntuk na anting manamun labanan.

Mipaurung ku king takut! Kinaung ya ing asu ku!
Ining taksil a ubingan Obat lalapitan naku;
Kanian na ne man lundagan nining matapat kung asu
king babo na ning pilapil milaban lang emu nanu.

Dapot sawing kapalaran! King sagildap a pangimut
Ding pangil na ning ubingan ilang kang Puti kinutkut;
Sinaingsing ya ing asu  dinurut yang sasayikut
King kamandag ning ubingan mete yang makabaluktut.

Kiniakan ke ing asu ku a pete na ning ubingan
A kaibat nang mekamate  mine ya king kasukalan;
Kitkut ke ing kakung asu ketang gulut ming mulajan
Kabang bie ku ing depat na ali ku na akalinguan.

At inyang meragul nakung gagale nang poesia
King Radio ning DZAB kapampangan a Programa;
Ing pangakapampangan ku tindag na at makilala
Lalu na kilala da kung anting metung a Poeta.

Dening taung mapanuksu kanian dana ku man tuksuan
king taguring dayang asu makanian dakung ausan;
Balu kung ining taguri e masanting daramdaman
Dapot sindu ku pa murin ing gagale kawatasan.

Uling ing taguring ita yang paganaka kanaku
King binie nang katapatan nitang kakung mete asu;
Kaku, ing kabaldugan na katapatan yang masolu
Itang king kaluguran mu  O' paimate kang maglualu.

karing kakung kaluguran mesubuk ku pamakyabe
Nung aku mu tajimik ku eku taung palpipate;
Dapot nung ing kakuyug ku akakit kung abusuan de
Sulak ya ing dayang asu akit dakung makipate.

Inya ngening akakit kung ining mal tamung amanu
Ya ing buri dang tuktukan ubingan a manabusu;
Eya patugut kakaung ing meyaus dayang asu
Ila ding daramdaman yung poesia at basultu.

Balu kung ing panyulung na ning amanung kapampangan
Ing dalan na e malinis, pilapil yang ma-ubingan.
Ding ubingan manaya la king oras a karampatan
Salabat la ban manyira, manuktuk la nung kailangan.

Sakali datang ing aldo king ubingan matuktuk ku
king kamandag malasun ya ing lagyu ku't pangatau;
E bala nung mipampan ku karing mata ra ding tau
Dapot mate kung maglualu king liguran kung amanu.
Tatû

Ing **tatû** metung yang permanenting modipikasion na ning kule king metung a pwestu ning balat.

## King kawatásan
"Rosang Tatu" ing títulu ning isa karing poema king amánung Kapampángan ning talasúlat a Filipínung i Renato Alzadón.

Irug kung kayama-yama
Palsintan ning kakung pluma;
Ing lagyu mu mitatak ya
Karing kakung poesiya;
Ikang kakung milagrosa
Ikang ausan kung Rosa.

Neng mame kung mag-imain 
Busal ning malagung jardin;
Balaku wari ika pin
Itang rosang bitin-bitin
A pakialungan ning angin
At palsintan da ding batwin.

Tulid na ning kakung pusu
Atyu ing rosang malutu;
Ya ing magsilbing patutu
King lugud kung milalalu;
Lawan me ing kakung salu
Mikintal kang Rosang Tatu.
Informanti

Ing **informanti** metung yang táung probeedor ning pribadu u pribilehiadung beluan tungkul king kapara u organisasion king metung a autoridad u kalában.

## King kawatásan
"Isumbung Da Kayu" (1978) ing títulu ning isa karing poema king amánung Kapampángan ning talasúlat a Filipínung i Renato Alzadón. Ing tutuki ya ing rebisiong 2005 ning autor.

Y Loling tajimik,  kapapanganak na,
makalunus neman migsabi-sabi ya;
Ining pepanganak a Menilut, ngana
Atukluan neng Loli ing pi-ulunan na.

Lalto naman karing tawas Albularyu
Atisuran nala ding Nunu king Pungsu;
Ulina ning mua ra parusan de kanu
Inia makanian deng guguluan animu.

Ela tinalab ding in-ain tang manuk
ketang pun ning kwayan a misna kasuksuk;
Uling  ustung sumpung  ing pali  nang buntuk
Mamag-diskursu yang alang prenu asbuk.

Nganang  magdiskursu: " mamag-hukbu kayu
Eyu pala agyu,  suku-suku kayu;
Ngeni mong ati ko panig ning gubyernu
Pamaten yu kaming pepakan kekayu.

Katuk ko keng pasbul benging kapitangan
Atna ko karanup maintun kong pamangan;
Limasan mi rugu ing ditak ming kanan
yapag  mi kekayu king bakayung mangan.

Oini ing ablas yo king kekaming suyu
Pemaglista yu la ding kekaming lagyu;
Atsaka mo ngening hukbu kong sinuku
Ikaming pepakan ding kekong panuldu.

keng pamanggawan yo  ala kong keliwan
karing kama-malung taksil a ubingan;
Nung ninu ding taung kekayu pepakan
Ila pa ding  ngeni buri yung tuktukan.

Iniang ken kong kilual makipangan kayu
karas yu ken king lub mamaniawad kayu;
Libut-libutan ye ing kekaming baryu
Manyawad kong kambing, manuk, ampon asu.

Pikasa-kasa yo ding baril yung talan
Birthday na ning CO gagawan yung sangkan;
Rugo, king takut da ding taung keraklan
Babie ra kekayu ing kekong pamitan.

Dapot aku naman, nanu man gawan yu
Eko katakutan balas deng baril yu;
Ing gagawan yung yan pakatandanan yu
King Kapitan Roldan, Isumbung da kayu.

Balayu siguru ing tutung mete ne----
Ing Kapitan Roldan, mabie ya, e mete!
Nung eye akakit, aku akakit ke
Daratangan na ku akakasabi ke.

Kabud abalu nang makanian ko dapat
Damdaman yo detang amanung masampat;
Ken ko mamagbidbid at magsalibatbat
Uli ning birtud nang king banua menibat.

Nung pamayapan na ning  mal tang Kapitan
Atin makalijim a buri kung daptan;
Kabud akung mika baril a tatalnan
Salikut na kayu, gisanan  dako ngan."
.
Pamilia nang Loli maniad lang dispensa
Karing maldang taung akakasabi ra;
"Panupaya ye pu  uling magnerbyus ya
Ena rugu balu ing pamaniabyan na."

Para kekatamung tanak na at subuk
Atmu na kalino ing keang penasbuk;
Mayap ya pa ining mikasakit buntuk
Ing mua nang  sisimpan apalual na asuk!

Dapot ikatamung matinu kunwari
Menatili tamung pakakabat labi;
Ing mangapalyaring mali ding mali
Nung atyu  keng wanan lumawe tang kaili.

Manakit tamu man bulag ta mu mata
Maniabi ta mu man ding dila pipi la;
Susulat tamu man pakli ta mu pluma
Mag pasyuk tamu man ala lu king nota.

At misan a aldo Y Doctora Bengal
Tiki ne Y Loli, dela ne Hospital;
Kaibat nang mesuri  Hospital Probinsyal
Tiglus da neng dela Mandaluyung Rizal.

Maguing aral ya sa o magsilbing turu
Ing milyaring ini karing bayung tubu:
Nung ninu napin mang mamulang nang tutu
O' bat ya na pin mang miniabing matinu.
Parábola ning máyap a Samaritánu

Ing **parábola ning máyap a Samaritánu** metung ya karing pekakonosídung parábola nang Hesus, tungkul king máyap a relasion da ring táung ibat karing ribal a grúpung etniku.

## King kawatásan
"Ing Bigbugan ding Tulisan" (2005) ing títulu ning isa karing poema king amánung Kapampángan ning talasúlat a Filipínung i Renato Alzadón.

King dalan na ning Jerico, nganang Jesus, inyang misan
Atin pin metung a tau a sebat da ding Tulisan;
Kinua do ding kayang pera, linubas de at bigbugan
Kaibat likuan da nya kabud makalangan bebe dalan.

Itang minunang dinalan Talapanaral yang Judyu
Ing makalangan king dalan bitasang ene sikasu;
At ing tinuking dinalan Judyu yang Talapanlualu
Ene mu naman pinsinan ining sugatan a tau.

At ing pangatlung dinalan, iti...Samaritanu ya.......
Mababa ya uring tau king uli na ning daya na;
Tin yang dayang misamutan uling detang pipunan na
Karetang lajing e Judyo sinuyu lang mekiasawa.

Kabud ikit ne king dalan ining taung makalangan
lingunan ne, layun dela ketang metung a tuknangan;
Sabi na king Tala-ingat ingatan me ing taung yan
Nung atin pang lunto gastus, balikan ku, at bayaran.

Itang taung makalangan yang kabas na at kayarle
Ning Amanung Kapampangan bebe dalan makaungle;
Ding Suguing Talapanaral kapampangan lang metunggue
Ere man dugu sikasu ing amanung mamamate.

At ing katulad na naman ning Suguing Talapanlualu
Ila pin ding mayakayan, ding pantas a tituladu;
Agya man akakit daneng lele dalan maghingalu
Ere man dugu pinsinan ing sugatan dang amanu.

Kabas ning Samaritanu ding e lusuk Kapampangan
Ila ding magmalasakit kening amanung sugatan;
Ila ding misaup-saup king pagal at king gastusan
Ban ing melunung amanu maulu ya ampon sikan.

Ume ka, pakiapusan me ing dapat a anti ita
Nganang minutus  ning Guinu ketang taung kasabi na;
Ing dapat Samaritanu sukat mu king apusan ya........
ING BIGBUGAN DING TULISAN, meko keni, saupan taya.
Dálit panginúman

Ing **dálit panginúman** metung yang dálit pára karing sesion ning inúman.

## King kawatásan
"Dalit ning Malasing" ing títulu ning isa karing poema king amánung Kapampángan ning talasúlat a Filipínung i Renato Alzadón.

Malaus ko kuyug. Sige, minum tamu
Akung taya abe; ing bayad kanaku.
Sige na, magtinda, metung pang Aneju
Pare, ban parejas: sukad kasapuegu
Kabang dudurut ya ing kekatang basu
Liwas-liwas tamung mipamie amanu
Ing buri kung paksa a pisabian tamu
Nung nanu tang sangkan ba’t kalulu tamu.

Para mo kanaku, sankan nang mumuna
Ya ing kekatamung pamanialpantaya;
Lon yu, king pisamban ing ipanaral da
Nuan la ding kalulu at makilua mata;
Keti sulip kanu sukat tang mibata
Bata’yang akamtan alan-anggang gloria
Matna kayu pare! Lawan ye ing banua,
Kekatamu ya yan! Kekatang magdusa!

Den namang makualta, ing tula ra lubus
King masakit a bie banyaga la alus ;
Ila naman kanung lunto makalunus
Manabu la ketang api king Impiernus;
Kanian no managkas, manangis, mamarius
Mangapisikan lang asupreng  mamaltus;
At kabang panaun  e mapda’t mapupus
Ing kasakitan da at pamanaguipus.

Atin ku pang dimdam keta banda keta
Ngana kalulu la ding Santo at Santa
Pigpamie ra kano itang pibandian da
At ing bie kalulu ya ing pinili ra.
Aba! Nung makanian lalto nia pin pala
Banal lang metunggue king Santa Iglesia
E ulining mayap itang depatan da
Nune ulina pin ning kakalululuan da.

Aba! Nung tutu ing daramdaman tang yan,
Santo tangan pare, santo keng inuman;
Minum tamu pare…magsaya tamu ngan
Ining kakaluluan tamu kabanalan.
King bata’yang dasan ing Gloriang karinan,
Ing bie tang kalulu eta ya lalakuan!
Ing bie masaplala, etaya buri yan
Uling yang saguisag na ning kasalanan.

Kapamu. Balamu makanian ya ata
Itang penaral da ding Prayleng Kastila
Bata’yang akamtan alan-anggang tula
Kaministilan mung bayaran tayang lua .
Uling yang mitanam king isip at diwa
Nia makanian tamung e bisang minawa.
Minawa tamu bie… nung atin tang kusa
Oita mupin, Pare, itamung e bisa.

Agpang naman kening ausan tang Inkung
A pantas keng Biblia at tanak keng  bugtung
Ing turung yan ngana turu yang balatung
Lubas ya king bunga wari sa keng dutung.
Inia tinipa ya ing Guinung miniaklung
Ban king kasakitan akua tang masaklung;
Midinan tang DIWA ban ing balang metung
Timawa yang mukiat king kayang tungatung.

Sabi napin Inkung, ibat king minuna,
Alang pangabayu, ing Dios, sinabi na:
Nung pamintuan mula ding kautusan na
Minawa ing ibie mu mantabe ya keka;
Nung emo pamintuan kumit kang parusa, 
Magkasakit ka bie magpampan ya keka.
Nung manawa ka bie ing Dios atyu keka
Nung kalulu ka bie ing Dios dinayu ya.
Sinta

Ing **sinta** ya ing sentimientung ekspresíbu ning atraksiong emosional para king nobiu u asáwa.

## King kawatásan
"Nanu Ya ing Sinta?" (2005) ing títulu ning isa karing poema king amánung Kapampángan ning talasúlat a Filipínung i Renato Alzadón.

Nanu ya ing sinta ? Utus ne ning Guinu,
Utus yang misulat king pusu ning tau;
Utus yang misulat, ubud ning pusu ku
Ban palsintan daka, kaba na ning bie ku.

Nung era ka sinta, akung miparusan
Nung isakwil daka, kanakung pagdusan
Nung isakwil daka,  mausta kung salang
King kaustusan na ning kaku miglalang.

Nung salangsangan ku ing kautusan na
Nung eku  mamintu king sintang utus  na;
Nung eku  mamintu   ing tula mapda ya
Magpaldas ing bie kung  lubas king ligaya.

Nung atin kung tula,  ikang kaku minie
Ikang ing ligaya a kaku na binie;
Ikang kasuglung na ning kaladuang mabie
Kabislak ning pusung kasuglung na ning bie.

Nanutang sibul ning mayubung pamyutus?
Nanutang batis na ning sintang matutus?
Ya ing pamanupad king banal a utus.
Pablasang Sinta ya ing mismung minutus

Salamat kapilas ning kakung kaladua
Salamat karening makule tang banua;
Yang pamanang usuk karening supling ta
Dapat yang tuparan---UTUS YA ING SINTA!
Ing Kanákung Batuin

**"Ing Kanákung Batuin"** (2005) ya ing títulu ning metung karing poema na ning talasúlat a Filipínung i Renato Alzadón.

## Kompletung tekstu
Dinalit kung kanta king kayaktanganan
Dimdam ne ning Batwin kung panaguimpanan;
Migpatagusgus ya king  keyang tatalnan---
Sinulad a sutlang pipaglambitinan.

Kabang magbaba ya eku bisang kurap
Eku patdan mata gugulis nang kislap
Pigaganakan kung,  kalupa ning undap,
Kabud ne mu mapda, king misan a kisap!

Kabang titipa yang atmu kasalusu
Magbabo ing tula king ubud ning pusu;
Lidlad kong palad ku layun menigapu
Manyawad upayang akung makasapu.

Dapot, kalmang siwal,  karin ya memaltuk
Ketang tungatung na ning matas a bunduk;
Kambe ning lipatung mamaping lulutuk
Ya ing lulun-lulun  a maputlang-asuk!

Uyab na ning sintang king pusu misinsin
Minta ku king bunduk ban ukyatan ke pin;
Bakeng pagdulapan  nung nuya man karin
King matas a bunduk ing tinipang batwin.

Kanian ku no yatyat ding kanakung  gamat
At pigmulan ku ne itang pamanukyat;
Ing kakung katawan kinatmu yang  sugat
Dapot sindu ku rin ing pamangalawat..

E mekatipilan bigsu ku menabu
Pablasang nung misan ing dulum milalu;
Itang Indung Bulan a  kaku susulu
Agagawa napang kanaku  magtampu.

Aldo malabab ne dane ning Alaya
Tungatung  ning bunduk iniang dasnan ku ya;
Agad  penintun ke a nung nukarin ya
Ing maslag nang batwin ning kakung ligaya.

Ketang kalibudtan ning alkus pabilug---
Tela-batyang kulkul O malating saug;
Ketang  lugal aita karin ya mebaldug
Ing paninapan  kung batwin ning panirug.

King malating saug tambing keng tiglusan
Ing  menabung batwin ning banuang  katasan;
Karing aduang palad malale sepupwan
Layun maratna keng pekalawan-lawan.

Oini ing Batwin kong sakdal king luningning
A mekipatlalu king leguan at santing;
Ngening atagpwan ke ni ala yang ningming
Karing kakung palad--- abu yang matuling!

Oita ing batwin ning taguimpan ku't tula
King tyup na ning angin  linimpad, mewala
Makanian ya pala ing ningning at sala
Matuling yang abung muli mu king ala!
Karni

Ing **karni** ya ing láman ning animal bílang pámangan.

## King kawatásan
Ding sigienti atlu lang ehemplu da ring poema ning talasúlat a Filipínung i Renato Alzadón tungkul king preparasion ning karni.

### "Kalgaretang Kambing"
Paka-gareta la ding sugu nang Bertu
Manakut lang pale bubuntun king Patyu;
Ngana nining Biling a anak nang Saryu
Atin sang pulutan  at saka Aneju.

Oras ning paugtuan, sinungab neng tambing
kabang lalangut ya maglabit ya'y Biling;
Maski nanu klasing pulutan malasing
apangan ku, ngana,  puera mu keng kambing.

Yang kambing, nan de mang samasan ilutu
Ali ke apangan atmu ne ka-anggu;
Belikdan ne kanian ning matuang miglutu
Bileng, nanu ya yang kakanan mu, itu?

### "Ding Pindang"
Mag-malaguintu na ing kadua tang bili
Pamamalakayang disan na ning pali;
Dening dinatang a dagis ning Mauli
Gagawan dang sale tanke rang  pemakli.

Ngarang manula ding bisita king Baryu
Manalik tang kuldun dumanup ta kanu;
uling alang salang emu mamagkanu
ing siran dang pale salut a perwisyu..

Dening mapanula kanian no mag-mintis
Era kata balu galing at kilatis;
Subali king dakal ta abias at mais
Nananu na la mu dening pindang

### "Bigsu Na Mu"
Ing Konsejal Iru meangu ing bie na
Atyu makaburul king mismung bale na;
Dakal la ding taung babie  galang kaya
Balang miapagan maglutu lang baka.

Ing baka, e paman melambut a laman
Y Tikung Gilagid maniawad neng kanan;
Linapas yang ditak ketang palambutan
Saka ne inakmul mebaknal ya kanian.

Penimid de atyan masuerti nyang tutu
Linual ya ing karning inakmul nang Tiku;
Kamasmas na, ngana, nu ko bigsu na mu---
Bigsu na ku pala tinuki kang Iru.

## Ding daleráyan
Saresa

Ing **saresa** (*Muntingia calabura* L.),  ing bukud mung species a kayabe king genus a *Muntingia*, metung yang tanaman a manyampaga ng katutubu king mauling Mexico, Caribbean, Kalibudtang America, ampong albugang Mauling America paras mauli king Peru ampong Bolivia. Kayabe la kareng karaniwang aus o *common name* para kaniti deng Ingles a **Jamaican cherry**, **Panama berry**, **Singapore cherry**, **Bajelly tree**, **Strawberry tree**; deng Castilang **bolaina**, **yamanaza**, **cacaniqua**, **capulín blanco**, **nigua**, **niguito**, **memizo** or **memiso**; ing Indonesian a **kersen**; ing Vietnamese a **Trứng cá (thực vật)**; ampo king Filipinas,  **aratilis**, **aratiles**, **manzanitas** ampong **sarisa**, 

Iti malati yang pun dutung a 7–12 metru katas at maki pakadaneng (*tiered*) sangang makabalag bagya. Atin yang maki "ipan" o mala-lagaring bulung a 2.5–15&nbsp;cm kaba ampong 1–6.5&nbsp;cm lapad. Malati ya sampaga, a maputi ampong mabuluk bagya. Mamunga yang 1–1.5&nbsp;cm a maputlang malutung bunga. Mayumu ya ampong masabo ing kayang bunga, a maki dakal a mangalating butul. 

Metung yang tanaman a mumunang tutubu king metung a lugal (*pioneer species*), tutubung masalese king e masanting a gabun, kakabye kareng lugal a asidu o alkaline/basic, at agyu na ing lalangi. Kakalat dong ayup ampong talibatab deng kayang bini. Tatanam de para kareng kayang bunga, at míkalat ne kareng aliwang dake ning tropiku o malisangan a lugal, kayabe ya ing mauli aslagang Asia. Antimong metung a tanaman a manimuna king pamanubu o *pioneer*, sasaup ya bang ibili ing gabun king kundisyun ba lang malyaring tumubu deng aliwang tanaman. Nanupata, malyari ya mu namang ituring a species a mapanyakup (*invasive species*) uling malyari nong sawlan deng tanaman a katutubu. 

## References ampong suglung palwal
*Germplasm Resources Information Network: ''Muntingia calabura''
*USDA Plants Profile: ''Muntingia calabura''
*Aratiles
*Jamaican Cherry Tree
*Pacific Island Ecosystems: ''Muntingia calabura'' 
*Claude Lévi-Strauss: The use of wild plants in tropical South America
Karapatan Magbotu

Ing **sufráhiu** makanini ya ing taguri king karapatan dang miyapse king karelang pamakyabe king pulayi ning pamamahala ring balang memalen a makatuntun na karing makayawad king batas.

Ring bansang atin republikang demokratikung pamamahala, bansa lang papulayan ring karelang memalen. Ding tau ila ring palakad king pamahalan o king gubiernu ra. Gagawan da ini king paralan pamagbotu o awsan dang "suffrage" keng Amanung Inglis. Makarikil ya ini king pamagbotung tau; king pamaralan demokrasya, sakup na ing pamiyagkas ring memalen king karelang pamanayun o pamanyalunggat karing kutang o kaya ing karelang pamananggap o pamananggi karing pamalak kasulatan o kasunduan, pamibayu king PunBatas o pamanalua kanini, at nanu pang alwang mangaragul a pamibayung makaugne king pamamalakad at pamipulayi ning pamamahala. Reni mararapat la karing mayayaus; "Election" (halalan) "Plebiscite", "Referendum" o alwa pang pampolitikang dapat.

"Suffrage"- ya ing bie na at kaladua ning demokrasya, kayabe ne ini ing pamagbante ring taung nung mararamdam la at mabibilang ring karelang botu, pakibat at pamanusga karing magagawang paralan panpolitikang mesambitla babo.

Nung mabali-ala ne ing karapatan aini, potang metung o maritak nala reng gagawa karing bague dikil keng pulayi ning pamamahala, kanita ali ne mayaus demokrasya ing paralan a mimiral king metung a bansa.

Masanting a alimbawa ning ali maustang pamakyalam king katuliran ayni yapin ing Dapat nang Ferdinand E. Marcos, ketang pepayalili ne ing PunBatas ning Pilipinas. Anyang malapit neng mayari itang Belakan dang PunBatas ring kayanib ning Constitutional Convention, paparagdag ne, antimong pikabaluan kanita, ing tawling dake mamye buung sikanan kaya. Metung kareni mamye sikanan kayang manatiling Pamuntuk ning Bansa. Agyang dakal la ring tinutul miyabe la rin king Pamalak a PunBatas. Kaybat nita ing paralan a gewa na keng Pangapalad nini karing tau, yapin ring "Citizen Assemblies" a tegurian na ning kayang "Bayung Lipunan". Paralan nung nukarin ding manimunu karing barangay a pikabaluan nang tatalanan, pepaitas dala gamat ring tau, kayabe nala ring bayung-sibul, "teen-agers" nung tatanggapan de ing mesabing Bayung PunBatas.
Marsu 18

Ing **[[Marsu 18]]** ya ing pang 77 a aldo ning banua keng Gregorian Calendariu. Atin pang 288 aldong makatagan king banua. 

## Mengapalyari

## Ding Kebaitan
* 1928 - Kebaitan nang Fidel V. Ramos, pang 12ng Pamuntuk ning Filipinas

## Ding Kematyan

## Kapagmasusian

## Suglung Palwal
* BBC: On This Day
* Today in History: March 18 

----
Marsu 17 - Marsu 19 - Pebreru 18 - Abril 18-- Tala da ngan deng aldo

Deng Aldo
Anak - Katuliran

Katuliran ding Anak Manibatan king Pangabayit anggang Anam Banua Kayanakan
 
BATAS PANBANSA O REPUBLIC ACT 9288 - NEWBORN SCREENING LAW o BATAS PAMANYALAK KARING BALANG KABAYITBAYIT A BINGGUT - Lawen nining batas ayni nung balang binggut a mibayit alan sakit o daralan a bague maging sangkan ning kayang malyaring maging sakit kaybat ning mapilan a panaun. Kalupa ring sakit king utak at alwa pang dake ning katawan a malyaring maging sangkan ning makasumbagal a panyulung ning pamisip ampon ning katawan.

## Ding suglung a palual
*Republic Act No. 9288
Marsu 17

Ing **[[Marsu 17]]** ya ing pang 76 a aldo ning banua keng Gregorian Calendariu. Atin pang 289 aldong makatagan king banua. 

## Mengapalyari

## Ding Kebaitan

## Ding Kematyan
* 1957 - Kematyan nang Ramon Magsaysay pang 7ng Pamuntuk ning Filipinas

## Kapagmasusian

## Suglung Palwal
* BBC: On This Day
* Today in History: March 17 

----
Marsu 16 - Marsu 18 - Pebreru 17 - Abril 17-- Tala da ngan deng aldo

Deng Aldo
Marsu 22

Ing **[[Marsu 22]]** ya ing pang 81 a aldo ning banua keng Gregorian Calendariu. Atin pang 284 aldong makatagan king banua. 

## Mengapalyari

## Ding Kebaitan

* 1869 - Kebaitan ng Emilio Aguinaldo mumunang Pamuntuk ning Filipinas

## Ding Kematyan

## Kapagmasusian

## Suglung Palwal
* BBC: On This Day 
* Today in History: March 22 

----
Marsu 21 - Marsu 23 - Pebreru 22 - Abril 22-- Tala da ngan deng aldo

Deng Aldo
Marsu 27

Ing **[[Marsu 27]]** ya ing pang 86 a aldo ning banua keng Gregorian Calendariu. Atin pang 279 aldong makatagan king banua. 

## Mengapalyari

## Ding Kebaitan
* 1845- Wilhelm Conrad Röntgen

## Ding Kematyan

## Kapagmasusian

## Suglung Palwal
* BBC: On This Day 
* Today in History: March 27 

----
Marsu 26 - Marsu 28 - Pebreru 27 - Abril 27-- Tala da ngan deng aldo

Deng Aldo
Abril 3

Ing **[[Abril 3]]** ya ing pang 93 a aldo ning banua keng Gregorian Calendariu. Atin pang 272aldong makatagan king banua. 

## Mengapalyari

## Ding Kebaitan
## Ding Kematyan

## Kapagmasusian

## Suglung Palwal
* BC: On This Day
* [in History: April 3

----
[Abril 2] - Abril 4 - Tala da ngan deng aldo

Deng Aldo
Abril 4

Ing **[[Abril 4]]** ya ing pang 94 a aldo ning banua keng Gregorian Calendariu. Atin pang 271 aldong makatagan king banua. 

## Mengapalyari
*1147 &ndash; Mumunang amlat a mitala ning Moscow.
*1287 &ndash; aring  Wareru tinatag ne ing  Kaarian ning Ramannadesa, ampong pamagpasiag ning katimawan ibat keng Pagan Emperiu
*1581 &ndash; I Francis Drake meging yang kabalyero kapamilatan ning pamalayag na mabilug a yatu.
*1660 &ndash; Pamagpasiag ning Breda neng Aring Charles II ning England.
*1721 &ndash; Sir Robert Walpole linukluk ya bilang mumunang Primeru  Ministru ning United Kingdom lalam nang  King George I.

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day 
* Today in History: April 4 

----
Abril 2 - Abril 5 - Marsu 4 - Mayu 4-- Tala da ngan deng aldo

Deng Aldo
Abril 21

Ing **[[Abril 21]]** ya ing  pang 111  a aldo ning banua keng Gregorian Calendariu.  Atin pang 254 aldong makatagan king banua. 

## Mengapalyari

## Ding Kebaitan
## Ding Kematyan

*1997 - Kematyan nang Pamuntuk Diosdado Macapagal,
ika-siyam a pamuntuk ning Filipinas.

## Kapagmasusian

## Suglung Palwal
* BBC: On This Day
* Today in History: April 21 

----
Abril 20 - Abril 22 - Marsu 21 - Mayu 21-- Tala da ngan deng aldo

Deng Aldo
Tuntunan 21 ning Senadu ning Bansang Amerika

Pauli ning pamangamit nang Senador Reid king Tuntunan Bilang 21 ning Pamanlakad karing Pulung ning Senadu, misara la ring pasbul ning Babo ning Pagawan Batas ning Amerika ngening bengi. Agyang mimua la ring senador ning Republican Party ala lang akarapat, anya mepilit lang mipulung magobrang ala king panakit at panandam da ring tau king luwal niti. Kaybat ning aduang oras meyari lang mipulung makalijim, apikasunduan dang arian ing pamanaluki king kutang a nung makananu yang megawa ing kapasiyan lusuban ya ing Bansang Iraq, anga keng ka- 14 nang Aldo ning Bulan ning Nobyembri, 2005.
Polítika ning Filipínas

Ing **polítika ning Filipínas** demokrátiku ya: karing periodikung eleksion, king timáwâng ekspresiun at karing mobimientung sosial.

## King kawatásan
"Among Ed Panlilio" ing títulu ning isa karing poema king amánung Kapampángan ning talasúlat a Filipínung i Tony Mercado Peña tungkul kang Eddie Panlilio, gobernador ning Pampanga.

**A**pigunam ku pin tabili kune ngan
**M**alambat susulud sutanang imalan
**O**kasi e kuna agyu pang pibatan
**N**ing tagulele ning kakung balayan
**G**uinu, payntunan ka luwal ning Pisamban!

**E** naka tatangis Balen Kapampangan
**D**intang naku keka e da naka lakwan!

**P**ulisan na ing lwa piblasan mung timan
**A**tin nang manaplus atyan mung danupan
**N**apun mung milugmuk tikdo ya't talangan
**L**ipat na ning dulum munag yang masala
**I**bye ku ngan keka kambe ing timawa
**L**isyan lang alisto manginung mangwalta
**I**ng tigri bangis na mayamong dumugpa
**O**yni yaku keka malugud misalba!

## Láwen mû rin
*Gobiernu ning Filipínas
Katulírang sibil

Karapatan Memalen - ila pin ring katuliran ampon panglualu karing pantaung katimawan binye ning batas karing balang memalen.  Makayalwa la karing karapatan pantau o katutubung karapatan; ring karapatan memalen karapatan lang atyu karing tau, kabang ring katutubu o pantau, karapatan lang isipan ding dakal a batikan-magaral a sukat dang bandian ring tau. I John Locke (1632-1704), ngana, deng katutubung karapatan mie, katimawan, ampon bandi, dapat lang magawang karapatan memalen at inggatan ning gubiernu antimong metung nang dake ning kasunduan panlipunan.  Reng alwa, ngara naman, reng tau ikwa dala ring karapatan (katutubu)ibat king Dios anyang kabayit ra o ketang panaun a ala pang mitalakad a pamamahala.

*Karapatan ding Anak Malati

*Karapatan ding Babayi

*Karapatan Magbotu
Katulírang pantáu

Karapatan Pan-Tau yaping ing palagyu king kapanwalan kng ding tau atin lang karapatan pan-labuad o katalakaran nukarin la man sakup makatuklu, nanu la man dai ampon bansa pigmulan.

Misusundu pa ing pisasabyan king marangle ning philosophia at siensiang politika ing pangaganap, katutuan ampon laman ning karapatan pantau. Makanyan man ring karapatan areni makamalino la king batas panyatu at pikasunduan, miras la pa karing batas da ring miyayalwang nasyun. Atin mu pin maragul a pangalisang nung makananu lang mipapamalino rening pamalagyung karapatan pantau karening marakal a  katuturan at nung makananu lang mipapairal karing pangkilub dang sasakupan.
Juniu 14

Ing **[[Juniu 14]]** ya ing pang 165 a aldo ning banua keng Gregorian Calendariu. Atin pang 200 aldong makatagan king banua. 

## Mengapalyari

## Ding Kebaitan
## Ding Kematyan
* 1971 - Kematyan nang Carlos P. Garcia, Pang 8ng Pamauntuk ning Filipinas

## Kapagmasusian

## Suglung Palwal
* BBC: On This Day
* Today in History: June 14

----
Juniu 13 - Juniu 15 - Mayu 14 - Julio 14-- Tala da ngan deng aldo

Deng Aldo
Juniu 17

Ing **[[Juniu 17]]** ya ing pang 168 a aldo ning banua keng Gregorian Calendariu. Atin pang 197 aldong makatagan king banua. 

## Mengapalyari

## Ding Kebaitan
## Ding Kematyan

## Kapagmasusian

## Suglung Palwal
* [On This Day](http://news.bbc.co.uk/onthisday/hi/dates/stories/June/17
BBC:)
* Today in History: June 17

----
Juniu 16 - Juniu 18 - Mayu 17 - Julio 17-- Tala da ngan deng aldo

Deng Aldo
Juliu 2

Ing **[[Juliu 2]]** ya ing pang 183 a aldo ning banua keng Gregorian Calendariu. Atin pang 182 aldong makatagan king banua. 

## Mengapalyari

## Ding Kebaitan
## Ding Kematyan

## Kapagmasusian

## Suglung Palwal .bbc.co.uk/onthisday/hi/dates/stories/July/2 BBC: On This Day]
* Today in History: July 2

----
Juliu 1 - Juliu 3 - Juniu 2 - Agostu 2-- Tala da ngan deng aldo

Deng Aldo
Agostu 4

Ing **[[Agostu 4]]** ya ing pang 215 a aldo ning banua keng Gregorian Calendariu. Atin pang 150 aldong makatagan king banua. 

## Mengapalyari

## Ding Kebaitan
* 1961 - Barack Obama, Democratic Party Senate ning Estados Unidos.

## Ding Kematyan

## Kapagmasusian

## Suglung Palwal
* BBC: On This Day
* Today in History: August 4 

----
Agostu 3 - Agostu 5 - Juliu 4 - Septiembri 4-- Tala da ngan deng aldo

Deng Aldo
Agostu 13

Ing **[[Agostu 12]]** ya ing pang 225 a aldo ning banua keng Gregorian Calendariu. Atin pang 140 aldong makatagan king banua. 

## Mengapalyari

## Ding Kebaitan
## Ding Kematyan

## Kapagmasusian

## Suglung Palwal
* BBC: On This Day
* Today in History: August 12 

----
Agostu 12 - Agostu 14 - Juliu 13 - Septiembri 13-- Tala da ngan deng aldo

Deng Aldo
Agostu 21

Ing **[[Agostu 21]]** ya ing pang 233 a aldo ning banua keng Gregorian Calendariu. Atin pang 132 aldong makatagan king banua. 

## Mengapalyari

## Ding Kebaitan
## Ding Kematyan

* 1983 - Keng Aldo ayni, banuang, 1983, beril de at pete ing Kapampangan Benigno Aquino, Jr., king tuknangan nang eroplanu ning Menila, Pilipinas.

## Kapagmasusian

## Suglung Palwal
* BBC: On This Day
* Today in History: August 21 

----
Agostu 20 - Agostu 22 - Juliu 21 - Septiembri 21-- Tala da ngan deng aldo

Deng Aldo
Agostu 29

Ing **[[Agostu 29]]** ya ing pang 241 a aldo ning banua keng Gregorian Calendariu. Atin pang 124 aldong makatagan king banua. 

## Mengapalyari

## Ding Kebaitan
* 1958 - Michael Jackson, artista.

## Ding Kematyan

## Kapagmasusian

## Suglung Palwal
* BBC: On This Day
* Today in History: August 29 

----
Agostu 28 - Agostu 30 - Juliu 29 - Septiembri 29-- Tala da ngan deng aldo

Deng Aldo
Septiembri 11

Ing **[[Septiembri 11]]** ya ing pang 254 a aldo ning banua keng Gregorian Calendariu. Atin pang 111 aldong makatagan king banua. 

## Mengapalyari
Ing pangabomba ning World Trade Center king Estados Unidos ning Amerika

## Ding Kebaitan
* 1917 - Kebaitan nang Ferdinand Marcos - Pang 10ng Pamuntuk ning Filipinas
## Ding Kematyan

## Kapagmasusian

## Suglung Palwal
* BBC: On This Day
* Today in History: September 11

----
Septiembri 10 - Septiembri 12 - Agostu 11 - Octubri 11-- Tala da ngan deng aldo

Deng Aldo